Publication: Magyar Közlöny
Issue: MK-2001-69 (Year: 2001, Number: 69)
Era: 1990-2004
Section: szóló 1957. évi IV. törvényben meghatározott államigazgatási ügyet csak a köztisztviselők jogállásáról szóló 1992. évi
Paragraph Index: 1000

e) Új területi államigazgatási feladatot elsősorban a már meglevő területi államigazgatási szervekhez, ennek hiányában a kormányhivatalként működő közigazgatási hivatalokhoz lehet telepíteni. A közigazgatási hivatalokhoz telepített ágazati államigazgatási feladat- és hatáskörök címzettje: — a ritkán előforduló és kisebb ügyforgalmat jelentő ügyekben a közigazgatási hivatal vezetője; — nagy ügyforgalmat jelentő és speciális szakértelmet igénylő ügycsoportokban a közigazgatási hivatal önálló feladat- és hatáskörű belső szervezeti egysége legyen. Felelős: érintett miniszterek a koordinációért: Miniszterelnöki Hivatalt vezető miniszter Határidő: folyamatos I/3. A helyi önkormányzatok vonatkozásában Folytatni kell a helyi önkormányzatok feladat- és hatáskörének felülvizsgálatát. Felülvizsgálat során arra kell törekedni, hogy — az önkormányzati törvényben foglaltaknak megfelelően a nagyobb lakosságszámú és teljesítőképességű helyi önkormányzatok több kötelező feladatot kapjanak, míg a kisebbeket tehermentesíteni kell a teljesítőképességüket meghaladó kötelező feladatoktól; — kerüljenek felülvizsgálatra az önkormányzatok által gyakorolt kötelező feladatok ellátásának szakmai szabályai és feltételrendszerei; — az újraszabályozásnál javaslatot kell tenni arra az önkormányzati szintre, ahol a felülvizsgált feladatok ellátása célszerűségi és gazdasági szempontból a legmegfelelőbb lenne; — indokolt esetben javaslatot kell tenni az adott feladatkör társulásban történő ellátására és ehhez megfelelő ösztönzők kialakítására. Felelős: az érintett miniszterek belügyminiszter Határidő: folyamatos 2001/69. szám I/4. Egyéb feladatok

Source: https://magyarkozlony.hu/hivatalos-lapok/5c0f769c3250a2153e3b0ad28f22fd556ed4fd10/dokumentumok/01641d6e19a353290183f29df72bf83bd77e2523/letoltes